Борис Младенов-Young
Не знам кога и как, но нещо стана…

chitanka.info

На Мими

Не знам кога и как, но нещо стана

и в мен сърдечна струна затрептя,

и от тогаз, след странната промяна,

ти заблестя в по-друга светлина.

Какви очи! Едва сега ги виждам.

С цял инч ресници, с изомруден цвят.

От ревност вече чувствам, че завиждам

на тоз, комуто обич ще дадат.

Седим ний в клас един до друг на чина —

в живота всичко става по причина.

Какво ли бог е отредил за нас?!

Защо в един съдбовен ден, когато

и в теб потрепне чувство нежно, свято,

избраникът ти да не бъда аз?!

Михайловград, 1956 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.